Hvad er Europæisk Kulturhovedstad?

I 1985 lagde EUs ministerråd grundstenen for det program, som i dag hedder European Capital of Culture (Europæisk Kulturhovedstad).

Formålet er at fremhæve og styrke mangfoldigheden i europæisk kultur. Programmet skal knytte bånd mellem Europas forskellige befolkningsgrupper gennem en øget forståelse af kulturelle forskelle og ligheder.

Athen blev i 1985 udpeget som den første Europæiske Kulturby. Siden 1999 har programmet heddet Europæisk Kulturhovedstad (European Capital of Culture).

Læs mere om Aarhus som Europæisk Kulturhovedstad her, hvor du også kan se hele programmet med arrangementer fra start januar.